stanford-oval/wikipedia huggingface dataset:
איוואן פרובדל
קריירת מועדונים > אמפולי

בקיץ 2017 השלים פרובדל העברה לאמפולי תמורת 1.2 מיליון יורו. הוא שותף ב-23 משחקים בעונת 2017/2018 עד שנפצע בינואר 2018 וסיים את העונה מוקדם, אך הייתה זו עונה בה זכתה אמפולי באליפות הסרייה ב' והעפילה לסרייה א'. ב-21 באוקטובר 2018 לאחר שחזר מהפציעה ערך פרובדל את הופעת הבכורה שלו בסרייה א', בתיקו 3–3 של קבוצתו עם פרוזינונה. אך בפברואר הוא איבד את מקומו בין הקורות. וגם בעונה לאחר מכן בסרייה ב' שימש רק כשוער מחליף ולא זכה אפילו להופעה אחת בשער במסגרת הליגה. לאחר שגם בעונת 2019/2020 בסרייה ב' לא זכה למקום בהרכב הושאל פרובדל בינואר 2020, ליובה סטאביה גם כן מהסרייה ב'.  ב-7 בפברואר 2020, הוא כבש שער שוויון מאוחר בתיקו 2–2 עם אסקולי, אירוע יוצא דופן עבור שוער.
קריירת מועדונים > ספציה

ב-5 באוקטובר 2020 חתם פרובדל על חוזה לשנתיים בספציה מהסרייה א'.  בספציה החל פרובדל לתקוע יתד ברמות הגבוהות כשהוא משמש כשוער הראשון של הקבוצה בעקבות פציעתו של השוער ירון זוט ובסך הכל הופיע פרובדל ב-29 משחקי ליגה בעונת 2020/2021 וב-31 משחקי ליגה בעונת 2021/2022.
קריירת מועדונים > לאציו

בעקבות יכולתו הטובה במדי ספציה ב-8 באוגוסט 2022, נרכש פרובדל על ידי לאציו.  ב-14 באוגוסט במשחק הפתיחה של עונת 2022/2023 מול בולוניה הועדף על פניו השוער הפורטוגלי לואיש מקסימיאנו שגם כן נרכש באותו הקיץ. אך כעבור כ-6 דקות הורחק מקסמיאנו ופרובדל נכנס במקומו, ומאז שמר על מקומו בין הקורות. ב-8 בספטמבר 2022 ערך פרובדל את הופעת הבכורה האירופית שלו, במשחק נגד פיינורד ההולנדית במסגרת שלב הבתים בליגה האירופית. את עונתו הראשונה בלאציו סיים פרובדל עם ספיגה של 30 שערים ב-38 משחקי ליגה כשב-21 מהם הוא הצליח לשמור על רשת נקייה, ובכך השווה את שיאו של ג'יאנלואיג'י בופון מעונת 2010/2011 עם יובנטוס.  לאציו סיימה את העונה במקום השני בליגה ופרובדל זכה בתואר שוער העונה.
ב-19 בספטמבר 2023, ערך פרובדל את הופעת הבכורה שלו בליגת האלופות. כאשר בדקה ה-95 במצב של פיגור 0–1 מול אתלטיקו מדריד במסגרת המחזור הראשון של שלב הבתים עלה פרובדל וכבש עבור לאציו שער שוויון שקבע 1–1.
קריירה בין לאומית

ב-17 בספטמבר 2022, פרובדל קיבל את הזימון הראשון שלו לנבחרת איטליה, כאשר המאמן רוברטו מנצ'יני זימן אותו להיות חלק מהסגל לקראת משחקי ליגת האומות של אופ"א נגד אנגליה והונגריה.  אך פרובדל לא שותף. ב-24 במאי 2024 זומן פרובדל לסגל המורחב של נבחרת איטליה לקראת יורו 2024 שכלל 30 שחקנים,  אך נופה מהסגל הסופי.
חיים אישיים

פרובדל, הצעיר מבין שישה אחים, נולד בפורדנונה לאב איטלקי ולאם רוסייה .  בשנת 2016 נפטר אביו ונאנציו, יזם בתחום הרהיטים.
תארים > מועדונים

אמפולי
סרייה ב': 2017/2018
תארים > אישיים

שוער העונה בסרייה א': 2022/2023
הערות שוליים

↑  "Perugia vs. Bologna - 29 August 2014 - Soccerway". soccerway.com. נבדק ב-1 בנובמבר 2014. {{cite web}}:  (עזרה)
↑  Fantacalcio, ribaltoni in porta per Spal ed Empoli: Milinkovic Savic e Provedel si candidano a titolari - Fantagazzetta.com, web.archive.org, ‏2018-10-21
↑  "Provedel è Gialloblù, Branduani va all'Empoli" (הודעה לעיתונות) (באיטלקית). Juve Stabia. 22 בינואר 2020. {{cite press release}}:  (עזרה)
↑  "Ascoli vs. Juve Stabbia 2-2". Soccerway. 7 בפברואר 2020. נבדק ב-8 באוקטובר 2020. {{cite news}}:  (עזרה)
↑  "Spezia chiude il mercato senza il botto: arriva solo Provedel" [Spezia closes the market without a bang: only Provedel arrives] (באיטלקית). La Nazione. 5 באוקטובר 2020. נבדק ב-8 באוקטובר 2020. {{cite news}}:  (עזרה)
↑  Ivan Provedel ceduto alla Lazio, Spezia Calcio - Sito ufficiale
↑  Lazio, Provedel e i clean sheet: insegue il record di Buffon, tuttosport.com, ‏2023-05-22 (באיטלקית)
↑  "WATCH: Lazio goalkeeper Ivan Provedel scores last-minute equaliser in Champions League clash against Atletico Madrid". Goal.com. 19 בספטמבר 2023. {{cite web}}:  (עזרה)
↑  "MANCINI STICKS TO FAMILIAR FACES WITH ITALY CALL-UPS" (באיטלקית). football-italia.net. 17 בספטמבר 2022. נבדק ב-26 בספטמבר 2022. {{cite web}}:  (עזרה)
↑  David Ferrini, Euro 2024: Luciano Spalletti Names His Thirty-Man Italy Squad, Forbes (באנגלית)
↑  Italy Euro 2024 squad: Who has Luciano Spalletti decided to take to Germany? | Goal.com, www.goal.com, ‏2024-06-06 (באנגלית)
↑  "Il mito Yashin, amico del nonno, da imitare. È l'anno di Provedel?" [The myth Yashin friend of his grandfather, from striker to goalkeeper on the ramp: is it the Provedel's year?] (באיטלקית). La Gazzetta dello Sport. 8 בינואר 2021. נבדק ב-2021-03-23. {{cite web}}:  (עזרה)
↑  "Provedel: "La morte di mio padre è stata devastante ma mi ha…"". OneFootball (באיטלקית). 2023-09-19. נבדק ב-2023-09-19.
↑  "The MPSs of the Serie A 2022/2023". Serie A. 2 יוני 2023. ארכיון מ-2 ביוני 2023. נבדק ב-2 ביוני 2023. {{cite news}}:  (עזרה)
ססנה איירקראפט קומפני

| --- | --- |

 נתונים כלליים
 סוג:  חברת בת
 מייסדים:  Clyde Cessna 
 תקופת הפעילות:  1927 – 14 במרץ 2014 (כ־87 שנים) 
 חברת אם:  טקסטרון 
 חברות בנות:  Columbia Aircraft Manufacturing Corporation  McCauley Propeller Systems 
 מיקום המטה:  ארצות הברית ויצ'יטה, קנזס
 בעלות:  Textron
 ענפי תעשייה:  תעופה
 מוצרים עיקריים:  מטוסים
 מנכ"ל:  סקוט ארנסט 
 עובדים:  8,500 (נכון ל-2011)
  
 www.cessna.com
 
ססנה איירקראפט קומפני (באנגלית: Cessna Aircraft Company) ידועה בשם ססנה, היא יצרנית מטוסים אמריקאית המבוססת בעיר ויצ'יטה שבקנזס. החברה ידועה במטוסי הטורבו פרופ והמנהלים שהיא מייצרת. ססנה היא חברת בת של תאגיד טקסטרון.
ססנה-185 סקייוואגן הוא מטוס אבטיפוס של מטוסי הצסנה האזרחים והוא המריא ב-1960 וכמה צבאות בעולם קנו אותו. ב-1968 קנה חיל האוויר הישראלי מטוסי ססנה 206 (אנ') והמשטרה העבירה לחיל האוויר מטוסי צסנה 180 (אנ'). הצבא השתמש במטוסי צסנה שלו במלחמת לבנון הראשונה למטרות תובלה של ציוד וכוח אדם. רוב השנים עשו בו שימוש למטרות אימון טייסים.
רוקי השנה ב-WNBA

רוקי השנה ב-WNBA הוא פרס שנתי מטעם ליגת ה-WNBA המחולק מאז עונת 1998 לרוקי המצטיינת של העונה הסדירה. הזוכה נבחרת על ידי פאנל של כתבי ספורט מארצות הברית. כל משתתף בהצבעה נותן ניקוד לשלוש שחקניות – המדורגת ראשונה מקבלת 5 נקודות, השנייה 3 והשלישית נקודה בודדת. השחקנית בעלת סך הנקודות הגבוה ביותר זוכה בתואר.
קנדיס פארקר הייתה לשחקנית היחידה שזכתה הן בתואר רוקי השנה והן בתואר ה-MVP של העונה הסדירה באותה שנה.
הזוכות

| עונה | שם | לאום | קבוצה | בחירה בדראפט ה-WNBA |
| --- | --- | --- | --- | --- |
| 1998 | טרייסי ריד | ארצות הברית ארצות הברית | שארלוט סטינג | 7 |
| 1999 | שאמיקה הולדסקלו | ארצות הברית ארצות הברית | וושינגטון מיסטיקס | 1 |
| 2000 | בטי לנוקס | ארצות הברית ארצות הברית | מינסוטה לינקס | 6 |
| 2001 | ג'קי סטילס | ארצות הברית ארצות הברית | פורטלנד פייר | 4 |
| 2002 | טאמיקה קאצ'ינגס | ארצות הברית ארצות הברית | אינדיאנה פיבר | 3 |
| 2003 | שריל פורד | ארצות הברית ארצות הברית | דטרויט שוק | 3 |
| 2004 | דיאנה טוראסי | ארצות הברית ארצות הברית | פיניקס מרקורי | 1 |
| 2005 | טמקה ג'ונסון | ארצות הברית ארצות הברית | וושינגטון מיסטיקס | 6 |
| 2006 | סיימון אוגוסטוס (אנ') | ארצות הברית ארצות הברית | מינסוטה לינקס | 1 |
| 2007 | ארמינטי פרייס | ארצות הברית ארצות הברית | שיקגו סקיי | 3 |
| 2008 | קנדיס פארקר | ארצות הברית ארצות הברית | לוס אנג'לס ספארקס | 1 |
| 2009 | אנג'ל מקוטרי | ארצות הברית ארצות הברית | אטלנטה דרים | 1 |
| 2010 | טינה צ'ארלס (אנ') | ארצות הברית ארצות הברית | קונטיקט סאן | 1 |
| 2011 | מאיה מור (אנ') | ארצות הברית ארצות הברית | מינסוטה לינקס | 1 |
| 2012 | נקה אוגוומיקה | ארצות הברית ארצות הברית | לוס אנג'לס ספארקס | 1 |
| 2013 | אלנה דלה דון | ארצות הברית ארצות הברית | שיקגו סקיי | 2 |
| 2014 | צ'יניי אוגוומיקה (אנ') | ארצות הברית ארצות הברית | קונטיקט סאן | 1 |
| 2015 | ג'ול לויד (אנ') | ארצות הברית ארצות הברית | סיאטל סטורם | 1 |
| 2016 | בריאנה סטיוארט (אנ') | ארצות הברית ארצות הברית | סיאטל סטורם | 1 |
| 2017 | אלישה גריי (אנ') | ארצות הברית ארצות הברית | דאלאס וינגס | 4 |
| 2018 | אייז'ה וילסון | ארצות הברית ארצות הברית | לאס וגאס אייסז | 1 |
| 2019 | נפיסה קולייר (אנ') | ארצות הברית ארצות הברית | מינסוטה לינקס | 6 |
| 2020 | קריסטל דיינג'רפילד | ארצות הברית ארצות הברית | מינסוטה לינקס | 16 |
| 2021 | מיקיילה אוניינוורה | ארצות הברית ארצות הברית | ניו יורק ליברטי | 6 |
| 2022 | ריין הווארד | ארצות הברית ארצות הברית | אטלנטה דרים | 1 |
| 2023 | אליה בוסטון (אנ') | ארצות הברית ארצות הברית | אינדיאנה פיבר | 1 |
| 2024 | קייטלין קלארק | ארצות הברית ארצות הברית | אינדיאנה פיבר | 1 |
הערות שוליים

↑   ספורט הארץ, כמעט פה אחד: קייטלין קלארק נבחרה לרוקי העונה ב-WNBA, באתר הארץ, 4 באוקטובר 2024
רנו אסטפט

| --- | --- |

 מאפיינים כלליים
 נקרא גם:  Renault Hi-Boy (קנדה, ארצות הברית)  Renault Petit-Panel (קנדה, ארצות הברית)  Dacia D6 Estafette (רומניה)  Dacia D6 (רומניה)
 יצרן:  רנו  CARAL (אלג'יריה)  דאצ'יה (רומניה)  DINA S.A (אנ') (מקסיקו)
 שנות ייצור:  1959–1980 (צרפת)  1965–1969 (אלג'יריה)  1975–1978 (רומניה)  1964–1986 (מקסיקו)
 יחידות שיוצרו:  533,209
 הרכבה:  צרפת צרפת  אלג'יריה אלג'יריה  רומניה רומניה  מקסיקו מקסיקו
 מודל קודם:  רנו 1000 ק"ג
 מודל אחריו:  רנו טראפיק
 מרכב:  מנוע קדמי, הנעה קדמית
 אורך:  4,070–4,100 מ"מ
 רוחב:  1,780 מ"מ
 גובה:  1,930–2,210 מ"מ
 משקל:  950–1,100 ק"ג (ריק)
 בסיס גלגלים:  2,270–2,650 מ"מ
 מפרט טכני
 מנוע:  4 צילינדרים, 845 סמ"ק המפיק 32 כ"ס  4 צילינדרים, 1,108 סמ"ק המפיק 45 כ"ס  4 צילינדרים, 1,289 סמ"ק המפיק 54 כ"ס
 הילוכים:  תמסורת  ידנית – 4 מהירויות
 מהירות מרבית:  85–90 קמ"ש
 צריכת דלק:  8–11 ליטר ל-100 ק"מ
רנו אסטפט (בצרפתית: Renault Estafette) היא מכונית מסחרית מתוצרת יצרנית הרכב הצרפתית רנו, אשר יוצרה בין השנים 1959–1980 בצרפת.
בנוסף דגמי "רנו אסטפט" יוצרו בין השנים 1965–1969 באלג'יריה על ידי CARAL, בין השנים 1975–1978 יוצרו ברומניה על ידי דאצ'יה, ובין השנים 1964–1986 יוצרו במקסיקו על ידי DINA S.A (אנ') (ברישיון רנו).
דגמים

"R 2130/31"
"R 2132/33/34/35"
"R 2136/37"
"Dacia D6"
גרסאות

3 דלתות - מסחרית
4 דלתות - מסחרית
4 דלתות - מיניבוס
3 דלתות - טנדר
"רנו אסטפט"

יוצרו 533,209 יחידות
מנוע קדמי, הנעה קדמית
מתלים - קפיצי גלגלים עצמאיים מקדימה-אחורית
בלמים - בלמי תוף
דגם מסחרי של "רנו אסטפט" צולם לסרט "Le téléphone sonne toujours deux fois" שיצא לאקרנים בשנת 1985
גלריה

"רנו אסטפט" דגם "R 2132"
"רנו אסטפט" דגם "R 2137"
"רנו אסטפט", שנת 1973
"רנו אסטפט"
"רנו אסטפט" - טנדר
"רנו אסטפט" - טנדר
"רנו אסטפט" - מיניבוס
"רנו אסטפט"
"רנו אסטפט", שנת 1978
"רנו אסטפט", שנת 1973
הערות שוליים

↑  "רנו אסטפט" (בצרפתית) lelignard.canalblog.com/archives/2013/02/17
↑  דגמי "רנו אסטפט" - תמונות pinterest.com/nathansidwell/renault-estafette-fourgon
↑  "רנו אסטפט" renault-estafette.nl/pg-29395-7-96639/pagina/homepagina
↑  "רנו אסטפט" imcdb.org/vehicle_712710-Renault-Estafette
סובארו סמבר

| --- | --- |

Subaru sambar, דור רביעי - טנדר
 מאפיינים כלליים
 יצרן:  סובארו
 שנות ייצור:  1961 – 2012
 הרכבה:  יפן יפן
 חברת אם:  התאגיד הרב-לאומי היפני ""פוג'י תעשיות כבדות בע״מ"" (באנגלית: "Fuji Heavy Industries", ביפנית: 富士重工業株式会社)  Subaru Corporation (אנ')
 אורך:  2,990 מ"מ (דור ראשון)  2,995 מ"מ (דור שני)  3,195 מ"מ (דור שלישי)  3,295 מ"מ (דור חמישי)  3,395 מ"מ (דור שישי)
 רוחב:  1,300 מ"מ (דור ראשון)  1,295 מ"מ (דור שני)  1,395 מ"מ (דור שלישי, דור רביעי, דור חמישי)  1,475 מ"מ (דור שישי)
 גובה:  1,520 מ"מ (דור ראשון)  1,535-1,545 מ"מ (דור שני)  1,850-1,885 מ"מ (דור שלישי)  1,650-1,900 מ"מ (דור רביעי)  1,760-1,895 מ"מ (דור חמישי)  1,815-1,905 מ"מ (דור שישי)
 משקל:  (ריק) 470 ק"ג (מסחרית), 395 ק"ג (טנדר) - דור ראשון  465 ק"ג (מסחרית), 355 ק"ג (טנדר) - דור שני  580-990 ק"ג (דור חמישי)  730-1,010 ק"ג (דור שישי)
 בסיס גלגלים:  1,670 מ"מ (דור ראשון)  1,750 מ"מ (דור שני)  1,805-1,820 מ"מ (דור שלישי)  1,805 מ"מ (דור רביעי)  1,885 מ"מ (דור חמישי, דור שישי)
 מפרט טכני
 מנוע:  2 צילינדרים, מחזור שתי פעימות, 356 סמ"ק המפיק 18 כ"ס ב-4,700 סל"ד, יחס דחיסה 6.5:1 (יוצר עד שנת 1970, מנוע "סובארו" מסדרה "SubaruEKengine" (אנ')), דגם מנוע "EK31")  2 צילינדרים, מחזור שתי פעימות, 356 סמ"ק (יוצר בין השנים 1970–1973, מנוע "סובארו" מסדרה "SubaruEKengine" (אנ')), דגם מנוע "EK33")  2 צילינדרים, מחזור שתי פעימות, 356 סמ"ק (יוצר בין השנים 1973–1976, מנוע "סובארו" מסדרה "SubaruEKengine" (אנ')), דגם מנוע "EK34")  2 צילינדרים, מחזור שתי פעימות, 356 סמ"ק (יוצר בשנת 1976, מנוע "סובארו" מסדרה "SubaruEKengine" (אנ')), דגם מנוע "EK21")  2 צילינדרים, מחזור שתי פעימות, 490 סמ"ק (יוצר בין השנים 1976-1977, מנוע "סובארו" מסדרה "SubaruEKengine" (אנ')), דגם מנוע "EK22")  2 צילינדרים, 544 סמ"ק המפיק 28 כ"ס, יחס דחיסה 8.5:1, (יוצר בין השנים 1977–1990, מנוע "סובארו" מסדרה "SubaruEKengine" (אנ')), דגם מנוע "EK23")  2 צילינדרים, 544 סמ"ק המפיק 34 כ"ס, יחס דחיסה 8.5:1, (יוצר בין השנים 1977–1990, מנוע "סובארו" מסדרה "SubaruEKengine" (אנ')), דגם מנוע "EK23 - שלושה שסתומים")  4 צילינדרים, 658 סמ"ק, (יוצר בין השנים 1982–1989, מנוע "סובארו" מסדרה "SubaruEKengine" (אנ')), דגם מנוע "EK42")  4 צילינדרים, 658 סמ"ק המפיק 54 כ"ס, יוצר בין השנים 1990–1999  3 צילינדרים, המפיק 46 כ"ס (אופציונלי, יוצר בשנת 1994)  4 צילינדרים, 658 סמ"ק המפיק 58 כ"ס, יוצר בין השנים 1999–2012
 הילוכים:  תמסורת ידנית - 3 מהירויות (דור ראשון - דור רביעי)  תמסורת ידנית - 5 מהירויות (דור חמישי, דור שישי)  תמסורת אוטומטית מסוג "CVT" - (דור חמישי)  תמסורת אוטומטית - 3 מהירויות (דור שישי)
 מעצב:  Shinroku Momose (אנ')
סובארו סמבר (באנגלית: Subaru Sambar) הוא כלי רכב המיוצר בתצורות: מסחרית וטנדר בסגנון "Cab over" (אנ') המוגדר בקטגוריית כלי הרכב ביפן "Kei car" (אנ')
מתוצרת יצרנית הרכב היפנית סובארו אשר יוצר בין השנים 1961–2012 ביפן.
יצרנית הרכב סובארו היא חברת בת של התאגיד הרב-לאומי היפני Subaru Corporation (אנ') (שם רשמי: "פוג'י תעשיות כבדות בע״מ"" (באנגלית: "Fuji Heavy Industries", ביפנית: 富士重工業株式会社).
משנת 2012 מיוצר הדגם על ידי יצרניות הרכב היפני טויוטה ודייהטסו. דור שביעי יוצר בין השנים 2012–2013, ודור שמיני מהדגם מיוצר משנת 2014 ועד היום.
תצורות

טנדר - (נהג + נוסע).
מסחרית.
"סובארו סמבר"

דגם "סובארו סמבר" הוצג לראשונה בתערוכת הרכב הבינלאומית בטוקיו בשנת 1961. בין המתחרים העיקרים היה "Kurogane Baby" שלא עמד בתחרות וייצורו הופסק בשנת 1962.
דגמי "סובארו סמבר" מיוצרים במיוחד לשוק היפני. מאז הקמתו בשנת 1961 השתמש ה"סובארו סמבר" במנוע אחורי, בתבנית הנעה אחורית (עם 4WD אופציונלי משנת 1980 ואילך), כאשר שני הדורות הראשונים השתמשו במנוע מקורר אוויר מדגם סובארו 360, ודורות מאוחרים יותר משתמשים מנוע מקורר מים מדגמי : "סובארו רקס" (אנ'), "" (אנ') ו-סובארו ויויו.
"סובארו סמבר" > סוגי הנעות

מנוע הנעה אחורית (דורות ראשון, שני שלישי).
מנוע הנעה אחורית, מנוע הנעה כפולה 4x4 (משנת 1980 דור שלישי, דור רביעי, דור חמישי, דור שישי).
דורות "סובארו סמבר"

דור ראשון - יוצר בין השנים 1961–1966.
דור שני - יוצר בין השנים 1966–1973.
דור שלישי - יוצר בין השנים 1973–1982.
דור רביעי - יוצר בין השנים 1982–1990.
דור חמישי - יוצר בין השנים 1990–1999.
דור שישי - יוצר בין השנים 1999–2012.
תמונות

"סובארו סמבר", דור ראשון - מסחרית
"סובארו סמבר", דור שני - מסחרית
"סובארו סמבר", דור שני - טנדר
"סובארו סמבר", דור שלישי - טנדר
"סובארו סמבר", דור רביעי - מסחרית
"סובארו סמבר", דור חמישי - מסחרית
"סובארו סמבר", דור חמישי - מסחרית
"סובארו סמבר", דור שישי - טנדר
הערות שוליים

↑  סובארו סמבר web.archive.org/web
↑  Cab over (קרוי גם: "cab over engine") - רכב עם חזית אנכית, "פנים שטוחות" או מכסה המנוע למחצה, כאשר תא הנהג (קבינה) יושב מעל (או לפני) הציר הקדמי. זה מנוגד למשאית קונבנציונלית בה המנוע מורכב מול הנהג
↑  "רכבי Kei" נהנים ממספר הטבות מיסוי, רישום ויתרונות כדי לעודד את רכישת הרכבים הזעירים הללו (בקרב רכבי כביש הדורשים רישיון בלבד). התקנות הנוכחיות קובעות שמכונית kei היא מכונית שאורכה פחות מ-3.4 מטר, רוחבה פחות מ-1.48 מטר, וגובהה פחות מ-2.00 מטר, נפח המנוע עד 660 סמ"ק והספק מרבי של 64 כ"ס
↑  סובארו - היסטוריה
↑  "סובארו סמבר", מנוע הנעה 4x4 bringatrailer.com/listing/1992-subaru-sambar-try-4wd
Ẽfini MS-8

| --- | --- |

Ẽfini MS-8, שנת 1992
 מאפיינים כלליים
 יצרן:  ɛ̃fini (אנ')
 שנות ייצור:  1992–1997
 הרכבה:  יפן יפן
 מודל קודם:  Mazda Persona (אנ')
 חברת אם:  מאזדה
 סיווג:  מכונית סלון
 מרכב:  מנוע קדמי, הנעה קדמית
 פלטפורמה:  Mazda GE platform
 אורך:  4,695 מ"מ
 רוחב:  1,750 מ"מ
 גובה:  1,340 מ"מ
 משקל:  1,270-1,340 ק"ג
 בסיס גלגלים:  2,610 מ"מ
 מפרט טכני
 מנוע:  V6 צילינדרים, 2.0 ליטר המפיק 160 כ"ס, מנוע "מאזדה" מסדרה "Mazda K engine" (אנ') מסוג ""KF-ZE  V6 צילינדרים, 2.5 ליטר, מנוע המפיק 203 כ"ס, "מאזדה" מסדרה "Mazda K engine" (אנ') מסוג "KL-ZE"
 הילוכים:  תמסורת אוטומטית - 4 מהירויות
Ẽfini MS-8 (נכתב גם: ɛ̃fini MS-8) היא מכונית סלון מתוצרת חטיבת רכבי היוקרה ɛ̃fini (אנ'), חברת בת של יצרנית הרכב היפנית מאזדה אשר יוצרה בין השנים 1992–1997 ביפן.
"Ẽfini MS-8"

מבטאים "Ẽfini" כמו המילה הצרפתית infini, השם כתוב עם טילדה מעל האות היוונית ɛ̃, גם עם אות יוונית קטנה ɛ̃fini (כמו ב- ɛ̃).
4 דלתות.
5 נוסעים.
מנוע קדמי.
מנוע בנזין.
סוג הנעה: הנעה קדמית.
דגם "Ẽfini MS-8" צולם לסרט "Monday" שיצא לאקרנים בשנת 2000.
גלריה

דגם "Ẽfini MS-8"
דגם "Ẽfini MS-8"
דגם "Ẽfini MS-8"
דגם "Ẽfini MS-8"
דגם "Ẽfini MS-8", שנת 1992
דגם "Ẽfini MS-8", שנת 1992 - מבט לתא הנהג
ראו גם

מאזדה
הערות שוליים

↑  דגם "Ẽfini MS-8" web.archive.org/web/20050208205851
↑  חטיבת רכבי היוקרה "ɛ̃fini" פעלה בין השנים 1991–1997
↑  דגם "Ẽfini MS-8" - תמונות en.wheelsage.org/efini/ms-8/exact
↑  דגם "Ẽfini MS-8" בסרט "Monday" שיצא לאקרנים בשנת 2000 imcdb.org/v766927
קומדיית מצבים

.
קומדיית מצבים (או סִיטְקוֹם, מאנגלית: Sitcom – קיצור של Situation Comedy) היא סוגה באמנויות הבמה שהתחילה את דרכה בשידורי רדיו, והתפתחה בהמשך כסוגה של סדרות טלוויזיה, על פי רוב[דרושה הבהרה] בז'אנר הקומי.
מאפייני הז'אנר

קומדיית מצבים מתאפיינת במספר דמויות קבועות הנקלעות מדי פרק למצבים קומיים ולעיתים אף אבסורדיים. לא תמיד ישנו קשר עלילתי בין פרק אחד של קומדיית מצבים למשנהו, ולעיתים יש אף סתירות ברורות בין הפרקים. פרק בסדרה נמשך בדרך כלל בין 20 ל-30 דקות (פרקים "מיוחדים" כמו פרקי התחלה/סיום של עונה יכולים להמשך יותר). במהלך הפרק מופיעים, בדרך-כלל, דיאלוגים הומוריסטיים, קצרים ובמקרים רבים עוקצניים. לעיתים באים לידי ביטוי עזרים קומיים או דמויות מזדמנות המשתלבים בסיטואציה הקומית או יוצרים אותה. מאפיין נוסף של קומדיות המצבים הוא שימוש בצחוק מוקלט שהוקלט בנפרד מהתוכנית ומוכנס לאחר שנאמרת בדיחה או רפליקה מצחיקה או לאחר סיטואציה מבדרת/אבסורדית ומעודד את הצופים לצחוק אף הם.
הפקה

רובן הגדול של קומדיות המצבים מצולמות באולפן, ברוב המקרים בשנים או שלושה אתרי צילום ("סטים") מרכזיים בלבד (שלעיתים משומרים כמוקד 'עליה לרגל' למעריצים – לאחר שהסדרה נגמרת, כמקור הכנסה משני). הסיבה לכך היא החסכון הכספי שנובע מצילום באולפן. גם צילומי "חוץ" (כגון סצנות המתרחשות ברחוב או תוך כדי נסיעה במכונית) מצולמים הרבה פעמים באולפן באמצעים טכניים מגוונים. טכניקה נוספת שמאפיינת קומדיות מצבים היא, שימוש בצילום במצלמות-רבות בו זמנית, אולם השימוש באמצעים מלאכותיים אלה פחת עם השנים[דרוש מקור].
הדמויות

דמויות בקומדיית מצבים הן לרוב שטוחות יחסית וניתנות לאפיון על ידי מספר מצומצם של תכונות אופי, לעיתים סטריאוטיפיות, המשמשות כבסיס לבדיחות הקשורות לאותה הדמות. קיימים מספר ארכיטיפים של דמויות החוזרים על עצמם בסדרות רבות. למשל:
"השוטה הנאיבי" – שלרוב מבין דברים כפשוטם ומצטייר כטיפש חביב (דוגמאות: ג'ואי מ"חברים", וודי מ"חופשי על הבר", לוק דאנפי מ"משפחה מודרנית" קלי באנדי מ"נישואים פלוס", עודד פז מ"הפיג'מות", ששי מ"שמש", רוז מ"בנות הזהב" והומר מ"משפחת סימפסון").
"ההפוגה הקומית" – דמות שמאופיינת בהתנהגות אקסצנטרית ומגוחכת שמאפשרת שימוש בהומור אבסורדי (דוגמאות: קריימר מ"סיינפלד", פיבי מ"חברים", ג'יי די מ"סקראבס", בארני מ"איך פגשתי את אמא", שלדון קופר מ"המפץ הגדול", חנה מ"קרובים קרובים", לידיה מ"כל יום מחדש", מיקי ברנשטיין מ״החיים זה לא הכל״ וגרי מ"הפיג'מות").
ה"לוזר" – מפסידן שמאופיין על ידי כישלונותיו ורחמיו העצמיים (דוגמאות: צ'נדלר מ"חברים", ג'ורג' מ"סיינפלד", אל באנדי מ"נשואים פלוס", קליף מ"חופשי על הבר", אריק פורמן מ"מופע שנות ה-70", בריטה מקומיוניטי, טד מ"סקראבס", ג'רי מ"ריק ומורטי", ד"ר ברקוביץ מ"כל יום מחדש" וטד מ"איך פגשתי את אמא").
ה"בדחן" – ליצן שנוהג לספר בדיחות (דבר שאינו נפוץ יחסית אצל שאר סוגי הדמויות) ולועג, לעיתים קרובות בסרקזם, לדמויות האחרות (דוגמאות: ג'רי מ"סיינפלד", צ’נדלר מ"חברים", שמש מ"שמש", מקס מ"מרוששות", קובי מהפיג'מות זאק מ"הצלצול הגואל", סטיבן הייד מ"מופע שנות ה-70", בני קנובלר מ"החיים זה לא הכל", שלום אסייג מ"שנות ה-80").
ה"חכמולוג" – שמפגין עליונות אינטלקטואלית על הדמויות האחרות (ולפעמים גם על הצופים), אך הופך בעיקר למושא לבדיחות בשל כך, ולרוב זוכה לתיוג של חנון (דוגמאות: אלנה מ"כל יום מחדש", באד באנדי מ"נשואים פלוס", רוס גלר מ"חברים", שלדון קופר מ"המפץ הגדול", פרייז'ר מ"חופשי על הבר", אתי מ"שמש", אלכס דאנפי מ"משפחה מודרנית, ריק סאנצ'ז מ"ריק ומורטי" ואילן מ"הפיג'מות").
ה"מפונקת" – דמות אשר נוהגת להתפנק ולהתנהג בשטחיות, ובדרך כלל בת למשפחה עשירה בעברה. לעיתים מתנשאת על המצב הכלכלי של הדמיות האחרות (דוגמאות: רייצ'ל מ"חברים", ג'קי מ"מופע שנות ה-70", אליוט מ"סקראבס", פגי באנדי מ"נישואים פלוס", קרוליין מ"מרוששות", אורלי ברנשטיין מ"החיים זה לא הכל" ופני מהמפץ הגדול).
לעיתים ישנו שילוב בין הדמויות בשחקן אחד, או דמויות רקע נוספות שתפקידן להניע את העלילה.
מבנה העלילה

לרוב, קומדיות המצבים מתאפיינות ב"נקודת מוצא": מצב התחלתי קבוע כלשהו בו מתחיל כל פרק. בדרך כלל, בתחילתו של כל פרק מתרחש מאורע כלשהו שמאיים על אותה נקודת מוצא, ולקראת סוף הפרק יש חזרה לנקודת המוצא, כך שיהיה ניתן להתחיל מאותה נקודת מוצא בפרק הבא. המאורע יכול להיות כל דבר שבסופו של דבר מאיים על נקודת המוצא: בין אם מדובר בעזיבתה של דמות כלשהי את הסביבה בה מתרחשת העלילה, פשיטת רגל, שני אויבים מושבעים הופכים לחברים וכדומה. לעיתים החזרה אינה מדויקת (לדוגמה מישהו מכיר בת זוג חדשה או מתחיל עבודה חדשה) ולכך תהיה השפעה בפרקים הבאים או שהחזרה תהפוך למדויקת מחוץ לעלילה הנצפית.
התייחסות לנקודת המוצא הועלתה ב"משפחת סימפסון": באחד הפרקים, הומר סימפסון ונד פלנדרז נעשים לחברים, וכשבארט תוהה על עצם הדבר, ליסה מרגיעה אותו שבסופו של יום הם יחזרו לנקודת המוצא המוכרת להם. בסופו של הפרק אכן יש חזרה לנקודת המוצא, אך אין הסבר כיצד קרה הדבר.
תסריט

בפסקה זו אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. 
אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים.
רוב קומדיות המצבים נכתבות על ידי צוות תסריטאים. נהוג שהתסריטאי הראשי מכריז על נושא כל פרק והעלילה המרכזית, והשאר משלימים את פרטי הבדיחות והדיאלוגים בהתאם. בישיבות הצוות כל אחד קם ומקריא את מה שכתב. למרות זאת, ישנן קומדיות מצבים שנכתבו על ידי תסריטאי יחיד, גם בישראל, לעיתים בגלל חוסר בתקציב לסגל מלא של כותבים.
תסריטאי קומדיות באים לרוב מתחום הסטנד-אפ. הם אף מרבים לשחק בהן ולעיתים לבנות אף את הסדרה כולה סביבם. התוכניות שנוצרות כך נקראות פעמים רבות על שם אותם כוכבים ("סיינפלד", "אלן", "דרייק וג'וש", "ריבה", "החברים של נאור" ועוד רבות). סטנדאפיסטים אמריקאים רואים בתוכניות אלה את המסלול המהיר לתפוצה ארצית (בקנה מידה אמריקאי), לכסף ולתהילה.
היסטוריה

מקור קומדיית המצבים הוא הרדיו. קומדיית המצבים הטלוויזיונית הראשונה ששודרה הייתה "מרי קיי וג'וני", החל מנובמבר 1947. קומדיית המצבים הקלאסית "לוסי אהובתי", ששודרה החל מאוקטובר 1951, היא כיום כנראה קומדיית המצבים המוקדמת ביותר שעדיין משודרת, הודות לכך שהוקלטה על גבי סרט שהחזיק מעמד בשידורים חוזרים.
בישראל

קומדיית המצבים המקורית הראשונה ששודרה בישראל הייתה "קרובים קרובים", שנחשבת לאחת ההצלחות הגדולות ביותר של הטלוויזיה הלימודית ושודרה בערוץ 1. אחריה נוצרו קומדיות מצבים נוספות. עד לאפריל 2020, "הפיג'מות" הייתה קומדיית המצבים הארוכה ביותר ששודרה בישראל מבחינת מספר הפרקים, עם 223 פרקים. שיא זה נשבר ב-1 במאי 2020 על ידי "סברי מרנן".
בישראל > ראו גם

קומדיות מצבים ישראליות
הנרי הדסון

| --- | --- |
לדברי תומאס ג'נוויר, אשר כתב את הביוגרפיה על הדסון, איור זה אינו איורו של הדסון ולא ידוע כיצד נראה.
לדברי תומאס ג'נוויר, אשר כתב את הביוגרפיה על הדסון, איור זה אינו איורו של הדסון ולא ידוע כיצד נראה.
 לידה:  12 בספטמבר 1570 לונדון, אנגליה
 פטירה:  1611  (בגיל 40 בערך) מפרץ הדסון
 לאום:  אנגלי
 תקופת הפעילות:  1607–1611 (כ־4 שנים)
 מספר מסעות:  4
 גילויים בולטים:  מפרץ הדסון
 אזורים שחקר:  צפון קנדה, צפון רוסיה
 דף קורות חיים
הנרי הדסון (באנגלית: Henry Hudson‏; 12 בספטמבר 1570–1611) היה מגלה ארצות אנגלי אשר גילה, בין היתר, את מצר הדסון ומפרץ הדסון שבקנדה הקרויים על שמו. על שמו קרוי גם נהר ההדסון שבארצות הברית, היות שהנרי הדסון ביקר באזור הנהר וחקר אותו בשנת 1609.